Ir-Regolament tal-Kummisjoni (KEE) Nru 531/2003
tal-25 ta' Marzu 2003
li jemenda r-Regolament (KE) Nru 2375/2002 li jiftaħ u jipprovdi għall-amministrazzjoni ta' tariffa Komunitarja għall-qamħ ordinarju ta' kwalità li m'hijiex kwalità għolja minn pajjiżi terzi u jidderoga mir-Regolament tal-Kunsill (KE) Nru 1766/92
IL-KUMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi il-Komunità Ewropea,
Wara li kkonsidrat ir-Regolament tal-Kunsill (KEE) Nru 1766/92 tat-30 ta' Gunju 1992 dwar l-organizzazzjoni komuni tas-suq taċ-Ċereali [1] skond kif l-aħħar emendat permezz tar-Regolament (KE) Nru 1666/2000 [2] u b'mod partikolari l-Artikolu 12(1) tiegħu
Wara li kkonsidrat id-Deċiżjoni tal-Kunsill tas-19 ta' Diċembru 2002 dwar il-konklużjoni ta' ftehim fil-form ta' Skambju ta' Ittri bejn il-Komunità Ewropea u l-Istat Uniti ta' l-Amerika, bl-għan li jiġu modifikati il-konċessjonijiet li jirrigwardaw iċ-cereali kif provdut fl-iskeda CXL annessa mal-Ftehim Generali fuq Tariffi u l-Kummerċ (GATT) [3], u b'mod partikolari l-Artikolu 2 tiegħu
Wara li kkonsidrat id-Deċiżjoni tal-Kunsill tas-19 ta' Diċembru 2002 li tikkonċerna l-konklużjoni ta‘ ftehim ta'skambju ta' Ittri bejn il-Komunità Ewropea u l-Kanada b'mod konformi ma' l-Artikolu XXVIII tal-Ftehim Generali fuq it-Tariffi u l-Kummerċ, bl-għan li jiġu modifikati l-konċessjonijiet li jirrigwardaw iċ-ċereali imsemmija fl-iskeda CXL annessa mal-GATT [4], u b'mod partikolari l-Artikolu 2 miġjb fih,
Billi:
(1) Ir-Regolament tal-Kumissjoni (KE) Nru 2375/2002 [5] jiftaħ kwota ta' tariffa għall-importazzjoni ta' 2981600 tunnellata metrika ta' qamħ ordinarju ta' kwalità medja u inferjuri minn pajjizi terzi, li jinkludu 572000 tunnellata metrika għall-prodotti importati li jori2ġinaw mill-Istati Uniti ta' l-Amerika u 38000 tunnellata metrika għall-prodotti importati li joriġinaw mill-Kanada. L-implimentazzjoni tal-kwota ta' tariffa qajmet diversi diffikultajiet prattiċi.
(2) Fl-ewwel ġimgħa għall-offerti għall-importazzjonijiet taħt subkwota III, li tkopri l-pajjiżi terzi kollha bl-eċċezzjoni ta' l-Istat Uniti ta' l-Amerika u l-Kanada, kien hemm eċċessjoni sostanzjali ta' applikazzjonijiet, li wassal għall-eżawriment tas-subkwoti sat-tlett xhur sussegwenti, li kien wasal biex jibda fl-1 ta' April 2003. Huwa mportanti li jittieħdu miżuri biex jiġu mnaqqsa l-eċċessi ta' applikazzjonijiet, jiġifieri bili jiġu armonizzati d-dati ta' l-applikazzjonijiet fl-Istati Membri kollha fil-festi nazzjonali, u billi jiġi mnaqqas il-perjodu ta' validità tal-liċenzi ta' l-importazzjoni.
(3) Id-disposizzjonijiet relattivi għaċ-ċertifikati ta' l-oriġini, jiġifieri dawk li jikkonċernaw il-koperazzjoni amministrattiva ma' l-awtoritajiet ta' l-esportazzjoni, instabu li huma diffiċli biex jiġu applikati meta wieħed iqis in-numru potenzali ta' pajjiżi esportaturi kkonċernati. Dawn id-disposizzjonijiet għandhom jiġu emendati retroattivament, sabiex tiġi evitata d-diskriminazzjoni bejn l-operaturi.
(4) Ir-Regolament (KE) Nru 2375/2002 għandu għalhekk jiġi emendat skond hekk.
(5) Il-miżuri provduti f'dan ir-Regolament huma skond l-opinjoni tal-Kumitat ta' Ġestjoni taċ-Cereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2375/2002 qiegħed jiġi emendat kif ġej:
1. Fl-Artikolu 5(2), l-ewwel subparagrafu jigi mibdul b'dan li ġej:
"Mhux aktar tard mis-18:00 hin ta' Brussel fil-gurnata li jiddahlu l-applikazzjonijiet ghall-licenza,l-awtoritajiet kompetenti ghandhom jibaghtu permezz ta' faks avviz skond il-mudell hawnhekk anness, u l-kwantità totali li tirrizulta mis-somma tal-kwantitajiet totali indikati fl-applikazzjonijiet ghall-licenza ta' importazzjoni."
2. L-Artikolu 6 huwa mħassar.
3. L-Artikolu 9 huwa emendat kif ġej:
(a) punt (a) huwa mibdul b'dan li ġej:
"(a) f' taqsima 8, il-pajjiż ta' l-oriġini tal-prodott u l-kaxxa markata "iva" għandhom jiġu markati b'salib;"
(b) is-subparagrafu ta' wara huwa miżjud:
"Il-licenzi għandhom ikunu validi biss għall-prodotti li joriġinaw mill-pajjiżi indikat fit-taqsima 8."
4. L-Artikolu 11 huwa mibdul b'dan li ġej:
"Artikolu 11
Fil-qafas tal-kwota ta' tariffa, ir-rilaxx fiċ-ċirkolazzjoni ħielsa fil-Komunità ta' qamħ ordinarju ta' kwalità minbarra dik ta' kwalità għolja li joriġina minn pajjiżi terzi għandu jsir bil-kondizzjoni li jiġi muri ċertifikat ta' l-oriġini maħruġ mill-awtoritajiet nazzjonali kompetenti ta' dak il-pajjiż, skond l-Artikolu 47 tar-Regolament tal-Kummissjoni (KEE) Nru 2454/93 [6]."
Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-1 ta'April 2003 bl-eċċezzjoni ta' l-Artikolu 1(4), li għandu jibda jgħodd mill-1 Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta' Marzu 2003.